ASPECTES QUE CONVÉ CONSIDERAR DAVANT UNA POESIA

1. Funcions / intencions de la poesia:
	1. **Expressar** les emocions, els sentiments, les emocions personals. És la funció que es pot reconèixer més directament, fora de la preocupació formal del llenguatge que s’hi fa servir. Gènere que apel·la a la subjectivitat, a l’intimisme, a la lírica.
		1. Temes: amor – desamor; vida – pas del temps – inevitabilitat de la mort.
	2. **Celebrar** alguna ocasió, algun esdeveniment o fet, alguna persona... o oposar-s’hi. Té una orientació col·lectiva o social. La cançó de protesta n’ha estat un gènere exemplar modern. Antigament, les composicions ditiràmbiques, les epitalàmiques, les nènies... i altres poesies “de circumstàncies” o rituals.
	3. **Desvelar** alguna realitat latent o oculta. El poeta actua com un mèdium d’un ésser superior (divinitat, esperit, geni) per accedir a la veritat, i es comporta com un oracle (llatí: VATES). És una personalitat única i particular que contrasta amb la majoria de gent del seu temps: pot ser un guia o bé un incomprès.
	4. **Inventar** una història. Crear de nou en nou o partint d’una obra prèvia (imitació, emulació, centó, paròdia...)
2. Estil. Tradicionalment, s’han tingut en compte tres estils modèlics:
	1. Estil elevat. D’una artificiositat evident. Llenguatge acurat i figuratiu.
	2. Estil mitjà.
	3. Estil baix. Aparentment “natural”, poc artificiós. Llenguatge planer i col·loquial.
3. To: actitud de la veu poètica respecte d’allò que tracta i manera com ho fa, i com ho interpreta l’oïdor o el lector. Es pot matisar amb una gran quantitat d’adjectius, com per exemple (i sense exhaurir-los):
	* 1. To tràgic
		2. To dramàtic
		3. To tragicòmic
		4. To còmic
		5. To burlesc
		6. To irònic
		7. To paròdic
		8. To íntim
		9. To seriós
		10. To formal
		11. To moralista
		12. To realista
		13. To idealista
		14. To melancòlic
		15. To condescendent
		16. To càlid
		17. To persuasiu
		18. To nostàlgic
		19. To auster
		20. To enginyós

Naturalment, a aquests cal afegir alguns altres elements que ja hem tractat i que ara no repetirem: el TEMA i l’organització temàtica de la composició, els TÒPICS de què es pot valer, les FIGURES (de pensament, de construcció, de dicció... és a dir: els recursos que l’autor posa en joc per formalitzar l’experiència i transferir-la a l’oïdor / lector).